બાદમાં, પ્રણવ મુખરજીની રાજકીય કારકિર્દીમાં ચઢાવ-ઉતાર આવ્યા. જોકે, ફરી ૯૦ના દાયકામાં પ્રણવ મુખરજીના ગ્રહો બદલાવા માંડ્યા. તત્કાલિન વડાપ્રધાન નરસિંમ્હારાવે એમની સૂઝ-શક્તિનો ઉપયોગ લીધો. આ દરમિયાન ૧૯૯૫માં વિદેશપ્રધાન બન્યા. જોકે, વડાપ્રધાનનું પદ દર વખતને જેમ એક સ્ટેપ દૂર રહ્યું. આ દરમિયાન દેશમાં એનડીએ સરકાર પણ આવી. જોકે, ૨૦૦૪માં કોંગ્રેસે ભાજપ કરતાં થોડીક બેઠકો વધારે મેળવીને સરકાર બનાવવા કવાયત તેજ કરી. ત્યારે પણ સૌને એમ હતું કે,પ્રણવ મુખરજી વડાપ્રધાન બનેશે. પણ સમયને તે મંજૂર ન હતું અને ડો.મનમોહનસિંઘની વડાપ્રધાન તરીકે પસંદગી થઈ. ફરી વાર પ્રણવબાબુએ એક વધુ કડવો ઘૂંટ પી લીધો.જોકે, કોંગ્રેસે પોતાના સર્વોચ્ચ નેતા એવા પ્રણવ મુખરજીને રાષ્ટ્રપતિ બનાવીને ઈતિહાસની ભૂલોને સુધારી લીધી, જે ભાજપ અડવાણી માટે કરી શક્યું નહીં. હવે દેશની રાજનીતિ ફરી કરવટ લઈ રહી છે. અડવાણી હજુ ૯૧ વર્ષે વડાપ્રધાન થવાની ઈચ્છા રાખી રહ્યાં છે, પણ સંજોગો તેમના માટે યોગ્ય નથી. મોરારજી દેસાઈ ૮૨ વર્ષે વડાપ્રધાન થવાનું સપનું પુર્ણ કરી શક્યા હતાં. દેશમાં ત્રીજા મોરચાની હવે તેજ થઈ રહી છે. ત્યારે ‘ચોકટની રાણીને કાળીનો સત્તા કાપી નાંખે' તેવો દાવ ૮૩ વર્ષીય પ્રણવ મુખરજી ખેલ્યો છે.